OpenLLM-France/wikimedia huggingface dataset:
# Elisabet Wiedekoa

Elisabeth Pauline Ottilie Luise zu Wied (Neuwied, Alemania, 1843ko abenduaren 29a - Curtea de Argeș, 1916ko martxoaren 2a) Errumaniako erregina izan zen. Wied-ko Hermann printzearen alaba. 1869an Karlos Hohenzollern Errumaniako erregearekin ezkondu zen. Errusiarren eta turkiarren arteko gerran zaurituei kontu egiten lan egin zuen. Hainbat olerki liburu, eleberri eta filosofiako saioak idatzi zituen alemanez, 'Carmen Sylva' goitizenez.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/3/7 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q57629
* Multimedia: Queen Elisabeth of Romania / Q57629
# Elisabet Urgellgoa

Elisabet Urgellgoa (?-1071) Aragoiko erregina ezkontidea izan zen.
Aita Ermengol III.a Urgellgoa eta ama Adelaida zituen. 1065ean Antso Ramirez ezkondu eta Aragoiko erregina bilakatu zen. 1071n bikoteak ezkontza hautsi eta Antso berriro ezkondu zen. Seme bakarra izan zuten:
Senarrak 1076an Felizia Roucykoa ezkondu eta hiru seme izan zituen, gero Elisabeten semearen oinordeko bihurtuko zirenak.
Zuhaitz genealogikoa :
Ermengol II, Count of Urgell
Ermengol III.a Urgellgoa
Constança de Besalú
Bernard II of Bigorre
Clemence de Bigorra
Elisabet Urgellgoa
Petri I.a Nafarroakoa
Clemence
Bernard I, Count of Besalú
Adelaide of Besalú
Toda, countess of Besalú :

## Erreferentziak

* ↑ Euskaltzaindia. (PDF) 192. arauaː Iruñeko eta Nafarroako Erresumako errege-erreginen izenak. .
* ↑ Lapeña Paúl, Ana Isabel. (2004). Sancho Ramírez, rey de Aragón (¿1064?–1094) y rey de Navarra (1076–1094). Gijón: Trea, 52-61 or. ISBN 84-9704-123-2..
* ↑ Laliena Corbera, Carlos. (1996). La formación del estado feudal: Aragón y Navarra en la época de Pedro I. Huesca: Instituto de Estudios Altoaragoneses.

## Kanpo estekak

* Datuak: Q3085602
# Elisabet erregina (argipena)

Europako errege-etxeetan Elisabet izena (Euskaltzaindiak hobetsia) eta bere aldaerak (Isabel, Elizabeth, Isabella...) ohikoak izan dira. Hortaz, Elisabet izeneko zenbait monarka izan dira historian.

## Nafarroako erreginak

* Elisabet Nafarroakoa (1395-1435) edo Elisabet Evreuxkoa.
* Elisabet Nafarroakoa (1513-1560) edo Elisabet Albretekoa.
* Elisabet Frantziakoa (1242-1271), Nafarroako erregina ezkontidea.
Bai eta ere, hainbat infanteren izena:
* Elisabet Nafarroakoa (moja), Karlos II.a Nafarroakoaren alaba.
* Elisabet Nafarroakoa (1395-1435), Karlos III.a Nafarroakoaren alaba.
* Elisabet Nafarroakoa (1513-1560), Katalina I.a Nafarroakoaren alaba.
* Elisabet Nafarroakoa edo Borboikoa (1602-1644), Henrike III.a Nafarroakoaren alaba, Espainiako erregina ezkontidea.

## Beste erresuma batzuetakoak
### Elisabet I.a

* Elisabet I.a Gaztelakoa, Elisabet Katolikoa.
* Elisabet I.a Ingalaterrakoa (1532-1603)
* Elisabet I.a Errusiakoa, Elisabet Petrovna (1709-1762)

### Elisabet II.a

* Elisabet II.a Espainiakoa, Elisabet Borboikoa.
* Elisabet II.a Erresuma Batukoa, Elisabet Windsor, Ingalaterrako erregina 20. eta 21. mendeetan.

### Beste batzuk

* Elisabet edo Zabel Armeniakoa.
* Elisabet Aragoikoa (zenbait erregina eta printzesaren izena).
* Elisabet Bavariakoa, Sissi izenez ezaguna.
* Elisabet Bavariakoa, Belgikako erregina.
* Elisabet Valoiskoa (1546-1568), Espainiako erregina ezkontidea.
# Elisabet Tellez Gaztelakoa

Elisabet Tellez Gaztelakoa eta Villamayor (1359 - 1401ko abenduaren 30a) jatorri nobleko emakumea, bere aita Bizkaiko jauna izan zen Tello Alfontso Gaztelakoa zen; ama Juana Gartzia Villamayorrekoa izan zen. Haren bizitzari buruzko informazio gutxi dago. Gebaratarren dorretxearen anderea izan zen Oñatiko jauna zen Petri Velez Gebarakoarekin ezkondu ondoren. Arabarekin lotura estua izan zuen.

## Biografia

Aita Bizkaiko jauna izan zen Tello Alfontso Gaztelakoa zen, eta ama Juana Gartzia Villamayorrekoa. Elisabeten aitona Alfontso XI.a Gaztelakoa zen.
Petri Velez Gebarakoarekin ezkonduta, sei seme-alabak izan zituen, tartean: Zuria, Beltran, Joan Ladron, Elisabet, Petri Velez Gebarakoa eta Tellez Gaztelakoa, Oñatiko jauna, Leonor Gebarakoa eta Tellez Gaztelakoa; azken hau Antso Martinez Leivakoarekin ezkondu zen, Leiva, Baños de Rioja, Yzcaray eta Santurde hiribilduen jauna eta Leivako gazteluko jauna zena.
1401eko abenduaren 30ean hil zen. Marmolezko hilobi batean Gasteizko San Frantzisko komentuan lurperatu zuten. Bertan idazkun hau irakur daiteke:
| « | Aquí yace Donna Isabel que Dios perdone, amén, nieta del muy noble rey Alfonso de Castiella e fija del conde D. Tello y muger que fue de D. Pedro Velaz de Guevara, fijo de D. Beltrán de Guevara, XXX diciembre anno del nascimento del Salvador mil CCCC I. | » |

## Erreferentziak

* 1 2 https://gw.geneanet.org/pocita?lang=en&iz=48&p=tello+alfonso&n=de+castilla+trastamara+y+guzman
* ↑ https://gw.geneanet.org/pocita?lang=en&n=de+castilla+y+villamayor&oc=0&p=isabel+tellez
* Datuak: Q2919091
# Einhaus

Einhaus Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 379 biztanle zituen 2,53 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q554227
* Multimedia: Einhaus / Q554227
# Eindhovengo aireportua

Eindhovengo aireportua (NAGE: EIN, NAZE: EHEH), Eindhoven eta Herbehereetako hegoaldeko aireportu nagusia da. Aireportua Eindhovendik zazpi kilometro ekialdera dago.

## Historia

1932an eraiki zen eta zazpi urte beranduago aireportu militar moduan erabiltzen hasi ziren. Hegaldi komertzialak 1980ko hamarkadan hasi arren, 2003. urterarte ez zen hasi aireportuaren benetako hazkundea. 2003tik 2012ra bidaiari kopurua hamarkoiztu egin da eta Transavia, Wizzair edo Ryanair bezalako airelineek hainbat hegaldi eskaintzen dituzten Eindhovendik gaur egun.

## Erreferentziak

* ↑ (Nederlanderaz) Eindhovengo aireportuaren webgunea. (Noiz kontsultatua: 2013-08-06).
* ↑ http://www.eindhovenairport.nl/nl/nieuws/eindhoven-airport-sluit-2012-af-met-record-van-bijna-3-milj-passagiers/

## Kanpo estekak

* (Ingelesez) (Nederlanderaz) Aireportuaren webgune ofiziala.
* Datuak: Q1348234
* Multimedia: Eindhoven Airport / Q1348234
# Einbeck

Einbeck Alemaniako udalerria da. Saxonia Beherea estatuan kokatuta dago, [[Northeim barrutia|Northeim]] barrutian. 2014an biztanle zituen kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q47244
* Multimedia: Einbeck / Q47244
# Einbiou

Einbiou Espainiako Alderdien Legea onartu ondoren Elgoibarren sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 1.009 izan ziren boto nuluak, emandako botoen %15,01.

## Ikus, gainera

* Espainiako Alderdien Legea

## Kanpo estekak

* Datuak: Q12256589
# Eineborn

Eineborn Alemaniako udalerria da. Turingia estatuan kokatuta dago, Saale-Holzland-Kreis barrutian. 2014an 318 biztanle zituen 7,89 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q567925
* Multimedia: Eineborn / Q567925
# Etxeto

Etxeto euskal deitura da, zenbait pertsonak dutena:

## Euskal herritarrak

* Manez Etxeto Katxo (1789 - 1872): bertsolaria.
* Joanes Etxeto (1801 - 1887): bertsolari eta irakaslea.
* Martin Etxeto (1834 -?): bertsolaria.
* François Etxeto (1853 - 1889): eskultorea.
* Jean-Baptiste Etxeto: Euskal Herriko Garapen Kontseiluaren presidentea.
* Henri Etxeto: Baiona Mendebaldeko kantonamenduan kontseilari nagusia.
* Thierry Etxeto: trinketean aritzen den pilotaria.

## Beste herrialdeetakoak

* Flavio Etcheto (1969?): musikari argentinarra.

## Erreferentziak

* ↑ Auzo erdaretarako sortutako grafietan Etcheto eta Echeto.

## Ikus, gainera

* Joanes Etxeto (argipena)

## Kanpo estekak

* Datuak: Q12257376
# Etxezarreta kalea (Ordizia)

Etxezarreta kalea Gipuzkoako Ordizia udalerrian dagoen kale bat da.

## Kokalekua

Ordiziako Alde Zaharrean dago.

## Eraikin eta eskultura interesgarriak

Santa Maria kalean honako eraikin nabarmenak daude:
* Jasokundeko Andre Mariaren eliza.
* Herri Antzokia.
* Barretxe jauregia.
* Barrena jauregia.
* Ordiziako tren geltokia eta Etxezarreta kalearen arteko eskailerak.
* Etxezarreta kaleko etxebizitza.
* Etxezarreta kalea.
* Jasokundeko Andre Mariaren eliza.

## Kanpo estekak

* Datuak: Q25479701
# Etxezuri dorreak

Etxezuri Dorreak Bilbon altxatzen diren hiru etxebizitza dorre dira.

## Kokalekua

Hiriaren sarbide nagusietako batean kokatzen dira, Sabino Arana etorbidean, Abandoko barrutiaren ipar-ekialdeko mugan.

## Historia

1968-1975 artean Eugenio Aginaga arkitektoak proiektatu eta eraiki zituen.
2004 eta 2005. urteen artean hainbat berrikuntza egin dizkiete bertako bizilagunek fatxadari, eta balkoi eta begiratokien berriztapena burutu zen, horrela dorre guztiek estilo berdineko begiratokiak izateko.

## Dorreak

Konplexuaren izena dorreen fatxadak duen kolore zuritik dator. Eugenio Aginaga arkitektoak diseinatu zituen 1970eko hamarkadaren erdialdera, udalak Bilboko zabalgunearen ertzetan altxatzea baimendu zuen beste hainbat etxe orratz bezala. Mendebalderago dauden bi dorreek hemeretzi solairu dauzkate, eta ekialderago dagoenak berriz hogei (betiere solairu baxua zenbatuta. Etxebizitza dorreak izan arren, behekaldeko solairuetan hainbat bulego eta enpresa desberdinen egoitza dago.

## Ikus, gainera

* Euskal Herriko eraikinik garaienen zerrenda
* Zabalburuko dorreak

## Kanpo estekak

* Etxezuri dorreak. Bilbaoarquitectura.com (Gaztelaniaz)
* Datuak: Q12257381
# Etxetxuko dorreak

Etxetxuko Dorreak Bilboko eraikinik ezagunenetarikoak dira. Bilboko Ametzolako auzoan altxatu zituen Anasagasti eraikuntza enpresak, 1971. urtean. Dorreak nahiko hurbil daude elkarrengandik eta Etxetxuko plazaren aurrez aurre daude.
Guztira 21 solairuko altuera dute, eta 75 bat metro. Olite, Gaztañeta Almirantea, Zubiaurre Margolariak eta Trenbidearen etorbidearen artean daude dorreok. Isozaki dorreak eraiki arte, Bilboko eraikin erresidentzialik altuenak izan ziren.

## Ikus, gainera

* Bilboaldeko eraikinik garaienen zerrenda
* Euskal Herriko eraikinik altuenen zerrenda

## Kanpo estekak

* (Ingelesez) Etxetxuko dorreen argazkiak
* Datuak: Q12257379
# Etxezarreta jauregia

Etxezarreta jauregia Durangoko (Bizkaia) erdialdean dagoen eraikin zibila da, Ezkurdi eta Pinondo enparantzen artean kokatutakoa. José Joaquín de Etxezarreta jauntxoak eraikiarazi zuen 1760a aldera, estilo barrokoan. Espainiako Gerra Zibilean ospitale militarra izan zen. 1984tik Arte eta Historia Museoa moduan berriztatu zuen Federico Arrutik, Udalak sustatuta. 1986an zabaldu zen, Leopoldo Zugazaren zuzendaritzapean.
Herriko historia erakusten du hiru solairutan, eta bereziki nabarmentzekoak dira Gerra Karlistei buruzko informazioa eta materiala eta Udal Artxibategi Historikoa, XVI. mendetik idatzitako agiri ofizialak jasotzen dituena.
Arte bilduma finkoa ere barne hartzen du bestela, Aurelio Arteta, Jose Luis Zumeta, Amable Arias, Rafael Ruiz Balerdi, Mari Puri Herrero, Agustin Ibarrola eta Andrés Nagel euskal artisten lanekin, besteak beste.
Azkenik, aldizkako erakusketak ere ikusgai daude.

## Durangoko Krimenaren Historia Zentroa

Durangoko Krimenaren Historia Zentroa krimenaren historia ikertzeko, dokumentatzeko eta hedatzeko espazio birtuala da, nazioarteko komunitate zientifiko osoari dago zabalduta dagoena. 2004. urtetik Clío & Crímen: Durangoko Krimenaren Historia Zentroko Aldizkaria argitaratzen du.

## Erreferentziak

* ↑ «Toponimia de Durango : Fichas» www.durango-euskaraz.eus (Noiz kontsultatua: 2024-03-25).
* ↑ «Etxezarreta Jauregia» turismoa.euskadi.eus 2007-01-02 (Noiz kontsultatua: 2024-03-25).
* ↑ «Bizkaiko Ondare Historikoa - Bizkaia.eus» www.bizkaia.eus (Noiz kontsultatua: 2024-03-25).
* ↑ (Gaztelaniaz) Díaz, MANUELA. (2022-03-01). «Durango agasajará a quienes asistieron a las víctimas del bombardeo en el hospital» El Correo (Noiz kontsultatua: 2024-03-25).
* ↑ www.hiru.com: Arte eta Historiaren Durangoko Museoa
* ↑ «Durangoko Arte eta Historia Museoa - Egoitza» www.durangomuseoa.eus (Noiz kontsultatua: 2024-03-25).
* ↑ www.bizkaia.net: Durangoko Arte eta Historia Museoa
* ↑ «Durangoko Arte eta Historia Museoa - Zer da» www.durangomuseoa.eus (Noiz kontsultatua: 2023-03-18).
* ↑ «Durangoko Arte eta Historia Museoa - (Aurkibidea)» www.durangomuseoa.eus (Noiz kontsultatua: 2023-03-18).
* ↑ (Gaztelaniaz) «Clío & Crímen: Revista del Centro de Historia del Crimen de Durango» Dialnet (Noiz kontsultatua: 2023-03-18).

## Kanpo estekak

* Arte eta Historia Museoa/Etxezarreta jauregia, Durangoko Udalaren webgunean.
* Datuak: Q9046980
* Multimedia: Etxezarreta Jauregia-Arte eta Historia Museoa, Durango / Q9046980
# Etxetxu

Etxetxu edo La Casilla (gaztelaniaz), Errekaldeko barrutian dagoen auzune edo gune baten izena da. Berez Bilboko udalak ez du Etxetxu auzo moduan kontutan hartzen, baina Bilbotarrek izen horrekin ezagutzen dute Etxetxuko udal-kiroldegiaren inguruko gunea. Horrez gain, Autonomia kalea eta kiroldegiaren artean Etxetxu plaza dago, auzunearen aisialdi gune nagusia. Plaza aurrean eraikitako Etxetxuko dorreek ere, auzunearen izena hartzen dute. Dorre hauek, hiriko etxebizitza eraikinik altuenak dira 21 solairu eta 75 bat metroko altuera dutelarik.
Hurrengo urteetan auzoak aldaketa ugari biziko ditu. Jadanik, udalak kiroldegi berria eraikita dauka Miribillako auzoan, eta horregatik Etxetxuko kiroldegi zaharra eraitsia izango da. Horrez gain, Etxetxun Euskal Herriko Unibertsitateak duen eskolaren eraikina ere eraitsiko da, eta bertan Bizkaiko foru aldundiaren bulegoak eraikiko dira.

## Kale garrantzitsuenak

* Autonomia kalea
* La Casilla plaza

## Ikus, gainera

* Etxetxuko dorreak
* La Casilla
* Aingeru Bergizes
* Antón Borja ‎
* La Salve Bilbao
* Abandoko pilotalekua

## Kanpo estekak

* Datuak: Q12257377
# Etxezarra

Etxezarra Gasteizko Ariznabarra auzoan dagoen eraikina da, gaztelaniaz Casa de Napoleón edo Napoleonen Etxea ezizenaz ezaguna dena.

## Historia

1808an Bailénen menderatuak izan ondoren, frantziarrek ihes egin behar izan zuten. Bere anaia zen Joseph Bonaparte berriro Madrilgo tronuan kokatzeko, Napoleon Bonaparte enperadoreak berak Iberiar Penintsulara eraman zuen bere armada
Gasteiztik pasatu zenean, 1808ko azaroaren 5 eta 9 bitartean, enperadorea orduan Fernando de la Cuesta bankariarena zen Etxezarran lo egin zuen
Ekipamendu publikoa da gaur egun, gizarte-etxe bat, alegia. 2006-2009 urteen bitartean zaharberritu zuten, atzealdean handipen bat gehituz. Guztira 42 apartamentu babestu, 19 aparkaleku eta jatetxe bat egin zituzten.
2020an, Gasteizko Udalak bere lehen solairuaren erabilpena eskaini zion Euskaltzaindiari 25 urterako, akademiak 2021rik aurrera Arabako egoitza bertan izan zezan.

## Erreferentziak

* ↑ «Los fantasmas de la casa de Napoleón» Noticias de Álava: Gasteiz. 2006.
* ↑ Idazle, asko. (1963). Conmemoración de la batalla de Vitoria en su 150 aniversario. .
* ↑ Plazaberri, Euskaltzaindia. «Etxezarra etxea Euskaltzaindiaren Arabako egoitza izango da 2021eko urtarriletik aurrera» www.euskaltzaindia.eus (Noiz kontsultatua: 2020-11-30).

## Kanpo estekak

* Datuak: Q3034942
* Multimedia: Echezarra, Vitoria-Gasteiz / Q3034942
# Etxetresna elektriko

Etxetresna elektrikoa eguneroko etxeko lanak burutzen laguntzen duten gailu elektrikoa da. Bai sukaldatzen nahiz garbiketan lagun dezakete, eta etxebizitzetaz gain erakundeen egoitzetan, industrietan, dendetan eta negozioetan ere erabili ohi dira. Geure eguneroko elikagaiak prestatzen laguntzen dizkiguten gailu edo tresnez gain, telebista, irrati eta ordenagailuak ere etxetresna elektrikoen multzoaren barnean daude, baina azken hauek azpimultzo edo linea ezberdin batean daude.

## Lineak
### Betebeharraren arabera

* Linea marroia: telebistak, musika-erreproduzigailuak, bideo-erreproduzigailuak, DVD-erreproduzigailuak, Home Cinema, telefonia mugikorra, bideo-jokoak, ordenagailuak, argazki-makinak, bideo-kamerak eta inprimagailuak.
* Linea zuria: Ekonomikak, labeak, garbigailuak, ontzi-garbigailuak, hozkailuak, izozkailuak, ke-erauzgailuak, lehorgailuak, berogailuak, ur-berogailuak eta aire girogailuak eta klimatizagailuak.
* Linea grisa: Informatikarekin zerikusia duten gailuak, batez ere ordenagailuak eta bere periferikoak (inprimagailua, sagua eta abar).

### Neurriaren arabera

* Etxetresna elektriko handiak: garbigailuak, hozkailuak, lehorgailuak, ontzi-garbigailuak, aire girotzea eta abar.
* Etxetresna elektriko txikiak: bizar-aitzurrak, ile-lehorgailuak, hortzetako eskuila elektrikoak, kafe-makinak, irabiagailuak, zukugailuak, xurgagailuak, haizagailuak, sukaldeko errobotak, kafe-errotak, Thermomixa eta abar.

## Kanpo estekak

* Datuak: Q212920
* Multimedia: Home appliances / Q212920
# Etxi

E.T.X.I. Gasteizko musika talde bat da. Punk/ska estiloa jotzen dute eta 2005. urtean sortu zen. Taldekideak hauek dira:
* Roberto (gitarra)
* Jonbe (bateria)
* Joel (baxua)
* A.Andrade (ahotsa)

## Kanpo estekak

* Datuak: Q12257382
# Emain Macha

Emain Macha (ingelesez Navan Fort, hots, "Navango gotorlekua", antzinako irlanderaz Eṁaın Ṁacha eta gaur egungo irlanderaz Eamhain Mhacha) Irlandako Armagh konderrian kokatzen den antzinako monumentu bat da.
Irlandar mitologiaren arabera, bertan Ulstergo erresumaren hiriburua kokatzen zen, eta irlandar mitologiako leku garrantzitsuenetako bat ere bada. Bereziki Ulstergo zikloan zehar jazotako gertakari asko bertan gauzatu ziren, Emain Macha gotorlekua Conchobar Mac Nessa‎ erregearen egoitza zen.

## Ikus, gainera

* Irlandako monumentu megalitikoak

## Kanpo estekak

* Emain Machako orrialdea (Ingelesez)
* Datuak: Q1274963
* Multimedia: Emain Macha / Q1274963
# Emagin

Emagina, amakidea, emagintsa, sortzaina edo bizkaiera zaharrean 'andra maestra' erditze naturalean amari laguntzen dion pertsona da. Prozesua ospitale edo klinika batean garatzen denean, erditzen diren emakumeek ginekologoen laguntza ere izaten dute.
Antzinaroan, eginbide hau familiakoren batek egiten zuen, ia beti emakumezkoak: emakumearen amak, ahizpak edo bestelako senideek. Gaur egun, mendebaldeko herrialdeetan, normalean erizaintza ikasketak dituen emakumea izaten da emagina, lanbidea profesionalizatu egin baita.

## Erreferentziak

* ↑ «'andra maestra' | Sinonimoen hiztegia iruzkinak | UZEI» uzei.eus (Noiz kontsultatua: 2022-01-21).

## Kanpo estekak

* (Gaztelaniaz) Federacion de Asociacion de Matronas de España (FAME).
* (Frantsesez) L'Ordre national français des sages-femmes.
* Datuak: Q185196
* Multimedia: Midwives / Q185196
# Emajõgi

Emajõgi (estonieraz: Emajõgi) Estoniako ibaia da. Võrts aintziran du iturburua, eta Peipus aintzirara isurtzen da. 99 kilometro luze da, eta 9.628 kilometro koadroko arroa dauka. Ibai osoa nabigagarria da.

## Erreferentziak

* ↑ Veekogu: Emajõgi VEE1023600. infoleht.keskkonnainfo.ee (Noiz kontsultatua: 2023-2-12).

## Kanpo estekak

* Datuak: Q215378
* Multimedia: Emajõgi / Q215378
# Emacs

Emacs testu editore mota bat da, ezaugarri multzo hedakorra daukana, konputagailu programatzaile eta beste konputagailu erabiltzaile teknikoki aurreratuen artean ezaguna.
Jatorrizko EMACS, TECO editorearentzat makro multzo bat zen (Editor MACroS-etik dator izena) eta 1976. urtean idatzi zuten Richard Stallman, Guy Steele eta Dave Moon-ek. TECMAC eta TMACS-en, Guy Steele, Dave Moon, Richard Greenblatt, Charles Frankston eta beste batzuk idatzitako TECO-makro editore parte batean oinarritu zen. Urteetan zehar Emacs-en bertsio ugari agertu dira, baina gaur egun bi dira erabilienak: GNU Emacs, Richard Stallman-ek 1984an hasitakoa, eta XEmacs, GNU Emacs-etik banandutakoa 1991ean. Biak hedapen lengoiaia ahaltsua erabiltzen dute, Emacs Lisp.

## Kanpo estekak

* (Ingelesez) GNU Emacsen webgunea
* Datuak: Q189722
* Multimedia: Emacs / Q189722
# Emailearen erretratua

Emailearen erretratua edota Botozko erretratua da enkarguzko arte-lana edo erretratua non lana enkargatu eta ordaindu zuena edo haren familiako norbait bertan agertzen den. Askotan bi kontzeptu hauek nahastu eta identifikatu egiten dira baina haien artean badago alde txiki bat. Emailearen erretratuak bakarka enkargatutako lanak izaten dira eta emailea bertan agertzen da. Botozko erretratuak, aldiz, lan handiak izaten dira, erlijioko pertsona askorekin, batez ere enkargua egin duena pertsona ospetsua baldin bada; pertsona asko horien artean ordaintzen duena eta, batzutan, familia kideak agertzen dira.

## Historia

Horrelako erretratuak Erdi Aroan eta Pizkundean ugariak izan ziren. Garai horietan emailea albo batean, lehen planoan agertzen zen, belaunikatuta, otoitz egiten. Batzutan emailea tamainu txikiz agertzen zen, perspektibaren legeak saihestuz. XV. mendetik aurrera ohikoago izan zen emailea eszenan integratuta jartzea.

## Helburuak

Horrelako erretratuen enkargua, normalean, batetik ordaintzaileari eta bere familiari gogoraraztea zen eta, bestetik, haien heriotzaren ondoren beraien aldeko otoitzak eskatzeko. Ohikoena arte-lana elizari eman ondoren, horren truke, betirako, haien arimen aldeko mezak jasotzea izaten zen. Erlijiotik haratago, gizarte maila eta aberastasuna erakusteko modu bat zen.

## Galeria

* XV. mendeko Rogier van der Weyden margolariaren lan honetan emailea eszenan integratuta agertzen da.
* Giovanni di Paoloren Gurutziltzatze honetan Jacopo di Bartolomeo emailea belaunikatuta agertzen da, buruan aurarik gabe. Izkinean haren ezkutua ikus daiteke baita ere.
* Eberhard Cornelius margolariaren lan honetan familia oso bat ikus daiteke, Martin Friedrich gaztearena alegia. Gurutzez markatutako haurrak hilda zeuden ordurako.
* Hans Memling. Haurrak belaunikatuta dagoen emailearei bere bedeinkapena ematen dio; emailearen ondoan san Antonio Abad dago, aurkezpena egiten.

## Erreferentziak

* ↑ https://hera.ugr.es/tesisugr/20881496.pdf
* ↑ Walter A. Friedrich: Die Wurzeln der nordböhmischen Glasindustrie und die Glasmacherfamilie Friedrich233 or., Fuerth 2005, ISBN:3-00-015752-2

## Kanpo estekak

* Datuak: Q2348713
* Multimedia: Donor portraits / Q2348713
# Emaitza finantzario

Emaitza finantzarioa interesen eta zergen aurretiko irabaziak eta zergen aurretiko irabaziak alderatzean izaten den diferentzia da.
Industria-konpainia gehienetan emaitza finantzarioa negatiboa da, maileguengatik kobratutako interesak orokorrean inbertsioen sarrerak gainditzen dituelako (dibidenduak). Konpainia batek emaitza finantzario positiboa erregistratzen badu zenbait periodotan, orduan, banako batek zenbat kapital inbertitzen den eta honen interes-tasa galdetu beharko du, eta ea kapital honek errendimendu handiago bat edukiko lukeen, enpresaren hazkuntzan inbertituz gero. Emaitza konstante eta positiboen kasuan, enpresa batek bere akziodunen banaketa berezien eskaerei borrokatu beharko die.

## Kanpo estekak

* Datuak: Q2068981